FUONJI 12
Inyalo Nedi Chore Chiegin gi Were?
1. Were winjo kwayo jye?
Were mito ji ma nonin jye jowokwayi go, ameno jowonyali chore chiegin gi go. (1 Yohana 5:14) To nitye kwayo ma Were kiwinji. Paka giranena, Were kiwinji kwayo pa jachwo ma chando chiege. (1 Petro 3:7) Chango munyo Joyisirayiri jomedere timo gikipiny marecho, Were okwero winjo kwayo pajo. Kwayo obedo silwany madwoŋ swa ma Were omiyo wan. Were jolo kir kwayo pa ji moido jotimo gikipiny marecho, ka jono joŋuto recho pajo.
2. Waripo kwayo nedi?
Kwayo obedo achiel kwoŋ nger ma walam’iye Were. Ri ameno, waripo kwayo Jachwech mowan, Jehova kende. (Mathayo 4:10; 6:9) Aka paka wabedo jomarecho, waripo kwayo i nyingi Yesu rupiri go otho ri recho mowan. (Yohana 14:6) Jehova kimiti ni waluda kwayo ma wamako amaka i wiyi wan kosa mondiki i kitawo. Go mito ni gima wakwayo go wowoki i chuny wan.
Jachwech mowan winjo kir kwayo ma nyaliŋliŋ. (1 Samwir 1:12, 13) Go mito ni wakway go i hongo moro jye; paka odikini, othyeno, ka wakidho chiemo, kosa ka walimo teko.
3. Iraŋo Jokristo joromo kanyachiel?
Kiyot bedo mere pa Were rupiri wabedo i dyer ji ma jokiyey Were kendo ma jokiyey gikipiny ma Were ochiko timo ri wan, paka kelo syem i piny. (2 Timotheyo 3:1, 4; 2 Petro 3:3, 13) Amomiyo waripo romo kanyaciel gi Jokristo wadi wan wamiyere miseni.
Romo kanyachiel gi joma jomaro Were konyo wan chorok chiegin gi Were. K’ikidho kama Wajulizi pa Jehova jorom’iye lamo Were, ilanwaŋo ji ma joni gi yeyo kendo jolamedin men.
4. Inyalo nedi chore chiegin gi Were?
Inyalo chore chiegin gi Jehova k’imedo paro kwoŋ gikipiny mityeko fuonjere i Baibul. Pari kwoŋ gikipiny ma Were timo, ryeko ma go miyo wan, kodi gikipiny ma go ochiko timo ri wan. Kwayo Were kodi paro kwoŋ gikipiny mifuonjere lakonyin medo ŋeyo mar pa Were gi ryeko pere.
K’imito chore chiegin gi Were, ripere igeni go kendo ibedi gi yeyo. To, yeyo chale kodi gimakwo ma mitere pidho. Iripo pidho yeyo perin munyo iparo kwoŋ gikipiny mifuonjere tiridho ni obedo adyeri.
5. Bero aŋo m’ilalimo k’ichore chiegin gi Were?
Jehova dewo kwoŋ ji ma jomaro go. Go nyalo kuro jo kwoŋ gimoro jye manyalo nyapo yeyo pajo kosa chiero jo limo kwo makirum. (Zabul 91:1, 2, 7-10) Go wacho ri wan gikipiny manyalo ketho kwo mowan i teko kendo manyalo chowo kwoŋ wan syem. Gikipiny ma Jehova fuonjo wan konyo wan bedo gi kwo maber.
MEDI FUONJIROK
Kwayi Fuonjirok Baibul Nono
Iraŋo Ber Ni Ifuonjere Baibul?
Baibul otyeko konyo ji gana gi gana i piny gipi limo radwok ma penji ma jomaro penjere. Ibende imito ŋeyo gima Baibul fuonjo?
lua_Latn luo_Latn luo_Latn luo_Latn sna_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn cym_Latn luo_Latn lus_Latn luo_Latn